PRIMĂRIA COMUNEI MACEA
COMPARTIMENT ADMINISTRAREA DOMENIULUI PUBLIC ȘI PRIVAT

RAPORT DE SPECIALITATE
Nr. 2758/15.03.2024
cu privire la aprobarea devizului general al obiectivului de investiții „ Asfaltare şi parcări strada Şcolii în localitatea Macea”, precum și a documentaţiei tehnico-economice aferente



În vederea implementării obiectivul de investiție „Asfaltare şi parcări strada Şcolii în localitatea Macea” a fost realizat de către  SC LONGHERSIN SRL, documentaţia tehnico-economică.

Valoarea totală a proiectului, potrivit devizului general al obiectivului de investiție este în cuantum de 607.763,98 lei cu T.V.A, din care valoarea C+M este în cuantum de 600.623,98 lei cu T.V.A, și se propune asfaltarea şi amenajarea de parcări pe strada Şcolii în localitatea Macea.

Principalii indicatori tehnici:  Se propune frezarea asfaltului existent și turnarea de covor asfaltic cu grosime de 6 cm  pe sectorul străzii Școlii cuprins între sensul giratoriu și strada Pavel Covaci; amenajarea postamentului din beton pentru stațiile de reîncărcare vehicule electrice; amenjare 4 locuri de parcare destinate încărcării mașinilor electrice; amenajare 29 locuri de parcare adiacente străzii ce vor deservii zona centrală; amenjarea a două accese rutiere din strada Școlii către cele două locații ale Școlii Gimanziale Pavel Covaci Macea; amenajarea de zone verzi.

	Structura parcărilor va fi: 6 cm strat de uzură din mixtură asfaltică BA 16; 15 cm strat de bază din piatră spartă; 25 cm strat de inferior de fundație din balast; teren natural. 
	Structura parcărilor pentru mașini electrice va fi: 8 cm dale prefabricate din beton; 3 cm strat suport din nisip pilonat; 15 cm strat de bază din piatră spartă; 25 cm strat de inferior de fundație din balast; teren natural. 
	Structura asfaltului de pe Strada Școlii va fi: 6 cm strat de uzură din mixtură asfaltică BA 16; asfalt existent. 

Valoarea totală a proiectului va trebui să fie asigurată din bugetul local al comunei Macea.
	
[bookmark: _GoBack]În conformitate cu prevederile art. 44 (1) din Legea nr. 273/2006 privind finanțele publice locale documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale,  se aprobă de către autorităţile deliberative. Ținând seama și de prevederile art. 10, alin. (4) lit. b) din Hotărârea Guvernului nr. 907/2016 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, rezultă că devizul general al lucrării se actualizează la data solicitării autorizaţiei de construire.

	În temeiul art. 136 alin. (8) lit. b) și  alin. (10) din Codul administrativ aprobat prin Ordonanța de Urgență a Guvernului nr. 57/2019 propun  Consiliului local Macea să adopte proiectul de hotărâre nr. 28 din 15.03.2024 cu privire la aprobarea devizului general al obiectivului de investiție „ Asfaltare şi parcări strada Şcolii în localitatea Macea”, precum și a documentaţiei tehnico-economice aferente.

